छठवें वेतनमान की घोषणा पर अध्यापकों ने माना आभार
नसरुल्लागंज | कई वर्षों से वेतन विसंगतियों को लेकर अध्यापक संवर्ग संघर्ष कर भोपाल सहित नगर मुख्यालय पर आंदोलन किया जा रहा था। इससे क्षेत्र के स्कूलों की पढ़ाई व्यवस्था लड़खड़ा गई थी। अध्यापकों की मांगों को लेकर प्रदेश सरकार ने अध्यापकों को नए वर्ष का तोहफा देते हुए उन्हें छठवां वेतन मान लागू कर दिया। इससे अध्यापक संवर्ग में खुशी देखी जा रही हैं। छटवां वेतन मान मिलने पर बड़ी संख्या में अध्यापकों ने सीएम हाऊस पहुंचकर प्रदेश सरकार का आभार माना। इसके अतिरिक्त अध्यापकों व संविदा शिक्षकों ने शेष बची मांगों की ओर ध्यानाकर्षण कराया। इस अवसर पर आभार व्यक्त करने वालो में अध्यापक संघ के अध्यक्ष बलराम पंवार, दिनेश शर्मा, अर्जुन सिंह सोलंकी, भूपेश शर्मा, रामनिवास यादव, राजेंद्र ठाकुर, सूरज सिंह राजपूत आदि बड़ी संख्या में शिक्षकगण उपस्थित थे।
hin_Deva hin_Deva